ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670033991
ขอให้จัดสรรเจ้าหน้าที่เข้าจัดเก็บขยะ บริเวณ ซอยคู้บอน 27 แยก 48 เสนา 1 แขวงท่าแร้ง เขตบางเขน กรุงเทพมหานคร จุดสังเกต ซอยคู้บอนฯ อยู่ห่างจากบ้านเอื้ออาทร รามอินทรา (คู้บอน) ระยะทางประมาณ 1 กิโลเมตร (ระบุตามผู้ร้องแจ้ง) เนื่องจากผู้ร้องแจ้งว่าพื้นที่ดังกล่าวเป็นความรับผิดชอบของสำนักงานเขตบางเขน กรุงเทพมหานคร โดยเจ้าหน้าที่เก็บขยะปกติแล้วจะเข้ามาเก็บขยะมูลฝอยทุกวันอังคาร์และวันศุกร์ ในช่วงเวลาประมาณ 04.00-07.00 น. ซึ่งเมื่อวันที่ศุกร์ที่ 23 สิงหาคม 2567 และวันที่ 27 สิงหาคม 2567 เจ้าหน้าที่เก็บขยะไม่ได้เข้ามาจัดเก็บขยะมูลฝอยแต่อย่างใด ส่งผลให้ขยะกองอยู่บริเวณหน้าบ้านประชาชนและตามจุดทิ้งขยะอื่นๆ ซึ่งเวลาฝนตกน้ำท่วมขังทำให้ขยะลอยตามน้ำและส่งกลิ่นเหม็นเป็นอย่างมาก เบื้องต้นเคยแจ้งเรื่องผ่าน Traffy Fondue แล้ว แต่ก็ยังไม่ได้การแก้ไขปัญหาแต่อย่างใด จึงประสงค์ให้หน่วยงานที่เกี่ยวข้องจัดสรรเจ้าหน้าที่เข้าจัดเก็บขยะ บริเวณ ซอยคู้บอน 27 แยก 48 เสนา 1 แขวงท่าแร้ง เขตบางเขน กรุงเทพมหานคร เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป (ผู้ร้องยินดีเปิดเผยชื่อ-นามสกุลและหมายเลขโทรศัพท์)

////หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata